ເຫດລະເບີດ ຢູ່ພາກຕາເວັນອອກ ປາກິສຖານ ສັງຫານ 5 ຄົນ
ກຸ່ມເຄືອຂ່າຍຂອງພວກຕາລີບານ ​ໃນປາກິສຖານ ແລະກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ​ໃນການໂຈມຕີທັງຫຼາຍເຫຼົ່ານັ້ນ.
ເຫດລະເບີດແຕກ ໃນວັນພະຫັດມື້ນີ້ ຢູ່ທາງພາກຕາເວັນອອກ ຂອງປາກິສຖານ ໄດ້ ສັງຫານ ຢ່າງນ້ອຍ 5 ຄົນ ແລະ ອີກ 15 ຄົນ ໄດ້ຮັບບາດເຈັບ ເຫດລະເບີດແຕກ ໄດ້ເກີດຂຶ້ນ ຢູ່ໃນຕະຫຼາດຂາຍເຄື່ອງແຫ່ງນຶ່ງໃນຄຸ້ມຮັ່ງມີ ໃນ ນະຄອນ Lahore ບັນດາເຈົ້າໜ້າທີ່ ໄດ້ກ່າວວ່າ ສາເຫດທີ່ພາໃຫ້ ລະເບີດແຕກນັ້ນ ແມ່ນຍັງບໍ່ທັນເປັນທີ່ ຈະແຈ້ງເທື່ອ ເຫດລະເບີດມີຂຶ້ນ ນຶ່ງມື້ ຫລັງຈາກ ປາກິສຖານ ໄດ້ເລີ້ມຕົ້ນ ປະຕິບັດການດ້ານທະຫານ ໃນທົ່ວປະເທດ ເປັນຄັ້ງທຳອິດ ທີ່ບໍ່ເຄີຍມີມາກ່ອນ ປາກິສຖານ ເມື່ອບໍ່ດົນມານີ້ ໄດ້ປະສົບກັບການໂຈມລະເບີດສະຫລະຊີບ ແລະ ການ ໂຈມຕີ ໂດຍພວກຫົວຮຸນແຮງ ທີ່ເພີ້ມທະວີຂຶ້ນ ຊຶ່ງໄດ້ສັງຫານພົນລະເມືອງ ຢ່າງນ້ອຍ 130 ຄົນ ໃນສອງສາມສັບປະດາທີ່ຜ່ານມາ ກຸ່ມເຄືອຂ່າຍຂອງພວກຕາລີບານ ໃນ ປາກິສຖານ ແລະກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ໃນການໂຈມຕີ ທັງຫຼາຍເຫຼົ່ານັ້ນ